Korunka Božieho milosrdenstva

Korunka Božieho milosrdenstva alebo Korunka k Božiemu milosrdenstvu alebo Ruženec Božieho milosrdenstva je rímskokatolícka modlitba, ktorá sa modlí na ruženci.

Svätá Faustína Kowalská píše vo svojom denníku, že túto modlitbu jej zjavil Ježiš v roku 1935. Znie nasledovne:

Na začiatku sa modlí  

3x zvolanie: Ó krv a voda, ktorá si vyšla z najsvätejšieho Ježišovho srdca ako prameň milosrdenstva pre nás, dôverujeme Ti! Otčenáš, Zdravas Mária a Verím v Boha.

Na zrnkách Otčenáša sa potom modlí: Večný Otče, obetujem Ti telo a krv, dušu i božstvo Tvojho najmilšieho Syna a nášho Pána Ježiša Krista na odčinenie našich hriechov i hriechov celého sveta. 

Na zrnkách Zdravasov sa modlí: Pre jeho bolestné umučenie maj milosrdenstvo s nami i s celým svetom.

Na konci je modlitba: Svätý Bože, Svätý Mocný, Svätý Nesmrteľný, zmiluj sa nad nami i nad celým svetom. Opakuje sa 3-krát.

 Zdroje 
 Kowalská, Svätá sestra M. Faustína: Denníček : Božie milosrdenstvo v mojej duši. II. opravené vydanie. Smižany : Spoločnosť katolíckeho apoštolátu (SAC) - PALLOTTI, 2003, s. 218-219. ISBN 80-968841-0-7

 Pozri aj 
 Nedeľa Božieho milosrdenstva

 Externé odkazy 
Bozie milosrdenstvo a sv.Faustina Kowalska 

Kategória:Kresťanské modlitby
Kategória:Ruženec